**РАЗДЕЛ VII. УКАЗАНИЯ ЗА ПОДГОТОВКА НА ОБРАЗЦИ НА ДОКУМЕНТИ**

**В ОБЩЕСТВЕНА ПОРЪЧКА ПО ЧЛ. 18, АЛ. 1, Т. 12 ОТ ЗОП – ПУБЛИЧНО СЪСТЕЗАНИЕ С ПРЕДМЕТ:**

**„ИЗРАБОТВАНЕ НА ИНВЕСТИЦИОНЕН ПРОЕКТ ЗА ОБЕКТ: „РЕКОНСТРУКЦИЯ И ДОИЗГРАЖДАНЕ НА ЧАСТ ОТ ВЪТРЕШНАТА ВОДОПРОВОДНА МРЕЖА НА С. ЧАЛЪКОВИ, ОБЩ. РАКОВСКИ**

**II ЕТАП”**

**ГРАД РАКОВСКИ, 2019Г.**

|  |
| --- |
| **1.** Опис на представените документи – **Образец № 1** |

*Попълва се и се представя от представляващия участника или от изрично упълномощено от него лице. В представения образец се попълват всички изискуеми данни, а там където е неприложимо се отбелязва „неприложимо“.*

|  |
| --- |
| **2.** Стандартен образец за единния европейски документ за обществени поръчки (ЕЕДОП) – **Образец № 2** |

**1.** Участникът удостоверява липсата на обстоятелствата по чл. 54, ал. 1, т. 1-7 и чл. 55, ал. 1, т. 1-5 от ЗОП (т. 3.3. от указанията за подготовка на офертите) с попълване на Част III: Основания за изключване на ЕЕДОП в приложимите полета.

**2. Част ІІІ, раздел Г: „Други основания за изключване, които може да бъдат предвидени в националното законодателство на възлагащия орган или възложителя на държава членка“** следва да бъде попълнена от участниците, тъй като възложителят е въвел специфични национални основания за изключване от участие в поръчката, посочени в процедурата (т. 3.4. от указанията за подготовка на офертите).

**В този раздел участниците трябва да декларират следното:**

**2.1.** Дали дружеството – участник е регистрирано в юрисдикция с преференциален данъчен режим. В случай че дружеството – участник е регистрирано в юрисдикция с преференциален данъчен режим, но са приложими изключенията по чл. 4 от ЗИФОДРЮПДРКЛТДС, се посочва конкретното изключение.

**2.2.** Това поле се попълва и във връзка с липсата на Специфични национални основания за отстраняване съгласно ЗОП (чл. 54, ал. 1, т. 1 от ЗОП). Обстоятелствата по чл. 194 - 208, чл. 213а - 217, чл. 219 - 252 и чл. 254а – 260 от НК не произтичат от чл. 57, § 1 от Директива 2014/24/ЕС, те са предвидени в националното законодателство и имат характер на национални основания за изключване, поради което декларирането им следва да се извърши в раздел Г: „Други основания за изключване, които може да бъдат предвидени в националното законодателство на възлагащия орган или възложителя на държава членка“ на ЕЕДОП.

Специфични национални основания за отстраняване съгласно ЗОП (чл. 54, ал. 1, т. 1 от ЗОП) са: Осъждания за престъпления по чл. 194-208 от НК (престъпления против собствеността), чл. 213а-217 от НК (изнудване, вещно укривателство, злоупотреба на доверие), чл. 219-252 от НК (престъпления против стопанството) и чл. 254а - 260 от НК (престъпления против данъчната, финансовата и осигурителна система).

Посочва се информация и за престъпления, аналогични на описаните, когато лицата са осъдени в друга държава членка или трета страна.

**2.3.** Наличие или липса на свързаност по смисъла на § 2, т. 45 от ДР на ЗОП между кандидати/участници в конкретна процедура във връзка с § 1, т. 13 и 14 от ДР на Закона за публичното предлагане на ценни книжа.

**2.4.** Извършени нарушения по чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3 от Кодекса на труда;

**2.5.** Наличие на обстоятелства по чл. 69 от Закона за противодействие на корупцията и за отнемане на незаконно придобитото имущество.

**2.6.** Извършени нарушения по чл. 13, ал. 1 от Закона за трудовата миграция и трудовата мобилност.

!!! При заявяването на липса на основания за отстраняване на участника, които са посочени в съответното обявление или в документацията за обществената поръчка, **не е необходимо** в раздел Г: „Други основания за изключване, които може да бъдат предвидени в националното законодателство на възлагащия орган или възложителя на държава членка“ на ЕЕДОП, изрично и подробно да бъдат изписани отделените състави от НК, както и основанията за отстраняване, достатъчно е участникът да маркира отговор **„НЕ“,** с попълване на информация относно това дали съответните документи (ако има такива) потвърждаващи заявеното от участника, са достъпни по електронен път и посочване на уеб адрес, орган или служба, издаващи документа.

Конкретното посочване на едно или друго обстоятелство е важно и се налага тогава, когато в ЕЕДОП е маркиран отговор „Да“ в раздел „Г“, за да се установи коя от хипотезите, предвидени в закона, е налице.

**3. Възложителят изисква попълване на раздели Б – Г от Част ІV: Критерии за подбор от ЕЕДОП в приложимите полета, съгласно зададените минимални изисквания**

Приложими полета, съгласно Указанията за подготовка на офертите са:

***Раздел Б:*** *Икономическо и финансово състояние;*

***Раздел В:*** *Технически и професионални способности;*

***Раздел Г:*** *Стандарти за осигуряване на качество и стандарти за екологично управление.*

3.1. **Раздел Б: Икономическо и финансово състояние следва да бъде попълнен в следната точка:**

* *5) Застрахователната сума по неговата застрахователна полица за риска „професионална отговорност“ възлиза на:………*

**!!!** Участниците посочват застрахователната сума на сключената застраховка „Професионална отговорност“, като се посочва и номер на Застрахователна полица, валидност на същата, както и професионалната дейност от застрахователната полица. *(за проектант)*

3.2. **Раздел В: Технически и професионални способности следва да бъде попълнен в следните точки:**

* *1б) Само за обществени поръчки за доставки и обществени поръчки за услуги:………*

**!!!** В това поле участниците следва да представят описание на изпълнените от тях услуги през определения от възложителя период с цел преценка на съответствието с поставения критерий за подбор, с посочване на услугите, сумите, датите и получателите.

3.3. **Раздел Г: Стандарти за осигуряване на качество и стандарти за екологично управление следва да бъде попълнен в следната точка:**

* *Стандарти за осигуряване на качеството и стандарти за екологично управление:………*

**!!!** Участниците посочват приложимата от тях **система за управление на качеството** или еквивалент, или еквивалентни мерки, обхвата на сертификация, като се посочва и номер на сертификата и валидност на същия.

**!!! Когато участникът е обединение, което не е юридическо лице, ЕЕДОП се подава от всеки от участниците в обединението. При необходимост от деклариране на обстоятелства, относими към обединението, ЕЕДОП се подава и за обединението.**

**ДОПЪЛНИТЕЛНИ УКАЗАНИЯ ПРИ ПОПЪЛВАНЕ И ПОДАВАНЕ НА ЕЕДОП**

Съгласно чл. 67, ал. 4 от Закона за обществените поръчки във връзка с § 29, т. 5, б. “а“ от Преходните и заключителните разпоредби на ЗОП **в сила от 01 април 2018 г**., Единният европейски документ за обществени поръчки се представя задължително в електронен вид.

Единният европейски документ за обществени поръчки се подава в електронен вид от участника в съответствие с изискванията на закона и условията на Възложителя, а когато е приложимо – ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чийто ресурси ще бъдат ангажирани в изпълнението на поръчката.

**ВАЖНО!!!** Тъй като в информационната система на ЕК за еЕЕДОП не е предвидена възможност да се посочи процедура, различна от тези по европейските директиви, за националните процедури, каквато в настоящия случай е настоящата („Публично състезание“) ще е възможно да се използва ЕЕДОП само в WORD формат, който е наличен на Портала на обществените поръчки, съгласно публикувани на 20.03.2018 г. въпроси и отговори на страницата на АОП. Възложителят предоставя на заинтересованите лица образец на ЕЕДОП за конкретната процедура. Образецът на ЕЕДОП за поръчката е публикуван на профила на купувача, който може да бъде намерен на следния интернет адрес:<http://rakovski.bg/profile/index.php> и може да бъде изтеглен по електронен път с останалата документация за обществената поръчка.

1. **Представяне на ЕЕДОП в електронен вид:**

Възложителят приема е-ЕЕДОП по някои от следните начини:

А) е-ЕЕДОП да бъде подписан с електронен подпис и приложен на **подходящ електронен носител** **към пакета документи за участие в процедурата.** Например компакт диск (CD R, CD R/W) – със стандартна файлова система ISO 9660, USB флаш и др.

Б) е-ЕЕДОП да бъде предоставен **чрез осигурен достъп по електронен път до изготвения и подписан електронно ЕЕДОП**.

При този избран начин документът следва да е снабден задължително с електронен времеви печат, който да удостоверява, че ЕЕДОП е подписан и качен на интернет адреса, към който се препраща, преди крайния срок за получаване на офертите.

**Като приложение към документацията следва да бъде представен документ, в който да се посочи адресът, на който е осигурен достъп до е-ЕЕДОП.**

Данните, които се попълват в е-ЕЕДОП зависят от формата на участие и обстоятелствата, свързани с конкретния подател на документа.

Форматът, в който се предоставя документът не следва да позволява редактиране на неговото съдържание.

**Подробни указания за начина на създаване и предоставяне на Единният европейски документ за обществени поръчки (ЕЕДОП) в електронен вид еЕЕДОП се съдържат в Методическо указание с изх. № МУ-4/02.03.2018 г. на Изпълнителния директор на Агенцията по обществени поръчки.**

|  |
| --- |
| **3.** Предложение за изпълнение на поръчката – **Образец № 3** |

*Попълва се и се представя от представляващия участника или от изрично упълномощено от него лице. В представения образец се попълват всички изискуеми данни, а там където е неприложимо се отбелязва „неприложимо“.*

**1. Участниците следва да направят предложения за:**

**1.1. Срок за изработване и предаване на инвестиционния проект**

Всеки участник следва да предложи срок за изработване на инвестиционния проект в календарни дни.

***Забележка****: Предложеният от участника срок за изработване на инвестиционния проект не следва да надвишава 40 (четиридесет) календарни дни считано от датата на получаване от изпълнителя на възлагателно писмо от възложителя за възлагане изпълнението на поръчката и приключва с предаване на инвестиционния проект на Възложителя, удостоверено с подписване от страните на приемо-предавателен протокол. Участник, предложил срок, по-дълъг от максимално определения ще бъде отстранен от участие в процедурата.*

***Забележка:*** *Предложението относно Срок за изработване и предаване на инвестиционния проект се представя задължително като цяло положително число в календарни дни. Ще бъдат отстранени предложения, в които срокът е предложен в различна мерна единица, и/или е предложен срок за изпълнение, който надвишава максимално допустимия срок.*

**1.2. Предложение за „Професионална компетентност на персонала, отговорен за изпълнението на проектирането“**

В тази част от предложението си за изпълнение на поръчката всеки участник следва да направи предложение относно професионалната компетентност на ръководния персонал, отговорен за изпълнение на проектирането **(попълва се изискуемата информация в таблицата в Предложение за изпълнение на поръчката – Образец № 3)**, като минимум:

* **Ключов експерт № 1: Проектант по част „Водоснабдяване“;**
* **Ключов експерт № 2: Проектант по част „Геодезия“;**
* **Ключов експерт № 3: Проектант по част „Пътна“.**

***Забележка:*** *Към предложението за изпълнение на поръчката следва да се представят и документи, доказващи образованието, правоспособността, квалификацията, необходимия професионален опит и участието в определен брой обекти/проекти със сходен или идентичен предмет на всеки един от посочените експерти!!!*

**Приложените документи ще бъдат използвани за прилагане на методиката!!!**

**Участниците следва да представят: Работна програма за организация и изпълнение на договора.**

***Забележка:*** *Работната програма НЕ подлежи на оценка, но е елемент на техническото предложение на участника и е обвързваща за него по отношение на изложените в нея обстоятелства. Същата поражда задължение за изпълнителя по договора за нейното спазване. Съдържанието на Работната програма следва да бъде в съответствие с изискванията, посочени в Техническата спецификация/Заданието за проектиране.*

**!!! Предложението за изпълнение на поръчката в едно с всички приложения се представя на хартиен и на електронен носител в MS Word формат.**

***ВАЖНО!!!*** *Когато в Предложението за изпълнение на поръчката и/или неговите приложения участникът е допуснал вътрешно противоречие, касаещо етапите на изпълнение, видовете дейности, тяхната последователност, използваните експерти, както и когато се установи наличие на паразитни текстове, напр. отнасящи се до други процедури, други възложители, изпълнители или обекти, водещи до невъзможност да се идентифицира текстът като принадлежен към настоящата поръчка, както и други противоречия с Техническата спецификация/Заданието за проектиране, документацията за обществена поръчка, обявата или нормативен документ, уреждащ изпълнението, участникът се отстранява от участие.*

*В случай че участникът бъде определен за Изпълнител на обществената поръчка, Предложението за изпълнение на поръчката става неразделна част от договора.*

*Ако Предложение за изпълнение на поръчката на участник не съдържа Работна програма или съдържа, но последната не съответства на изискванията на техническата спецификация и указанията на Възложителя, офертата на същия се отстранява от по-нататъшно участие, като неотговаряща на това предварително обявено условие.*

|  |
| --- |
| **4.** Декларация, че при изготвяне на офертата са спазени задълженията, свързани с данъци и осигуровки, закрила на заетостта и условията на труд – **Образец № 4** |

*Попълва се и се представя от представляващия участника или от изрично упълномощено от него лице. В представения образец се попълват всички изискуеми данни, а там където е неприложимо се отбелязва „неприложимо“.*

***Забележка:*** *При обединение, което не е юридическо лице декларацията се представя само за участниците в обединението, които ще изпълняват дейности, свързани с проектиране. Органите, от които участниците могат да получат необходимата информация са НАП, Министерство на околната среда и водите, Агенция по заетостта и Изпълнителна агенция „Главна инспекция по труда“ (http://nap.bg, http://www3.moew.government.bg, www.mlsp.government.bg, http://www.gli.government.bg, http://www.az.government.bg/).*

|  |
| --- |
| **5.** Ценово предложение – **Образец № 5** |

*Попълва се и се представя от представляващия участника или от изрично упълномощено от него лице. В представения образец се попълват всички изискуеми данни, а там където е неприложимо се отбелязва „неприложимо“.*

***Забележка:*** *В ценовото предложение всеки участник посочва цена за изпълнение на поръчката без ДДС и с вкл. ДДС – цифром и словом. Участниците задължително изработват предложенията си при съобразяване с максималната стойност на определения от възложителя бюджет. При установяване на оферта, надхвърляща обявената прогнозна стойност на поръчката, офертата на участника ще бъде отстранена от участие в процедурата.*